Onwaarskynlike Minnaar. Vyf jaar gelede is Henk Beaumann, landuit. Kwaad vir haar. En nou is hy terug met die vreemdste troureëlings waarvan Bianca Malan nog gehoor het. Al die jare was hy haar ouboet, haar ouers se grootmaakkind in wie se warmte sy haar kom koester, veilig kon voel. Maar die Henk wat terugkom, is ‘n vreemdeling: daar is staal in sy oë , hy is ontoeganklik met granietmondhoeke en ‘n hele poolstreek se koue in sy oë. Bianca se besluit dat hy haar nie weer gaan ontwrig nie, is egter vergeefs, want hy dol haar lewe om. Hy is die oorsaak dat sy in gevaar verkeer, maar ook die enigste wat haar kan red.
Beste Dirna, Ek woon in die VSA en besit 'n hele paar van jou boeke. Ek geniet jou romanse geweldig baie en dink jy weet net hoe om 'n mens goed te laat voel. As ek eers begin lees kan ek dit nie neersit nie. Ek is 'n gebore romantikus en leef my in die storie! Ek sou so graag nog van jou boeke wou bekom, maar weet nie waar om te begin nie. Ek het al 'n hele paar plekke op die internet probeer, maar sonder enige suskses. Is daar 'n moontlikheid dat jy my asb. per e-pos kan antwoord. Ek het 'n kontak in SA wat dit vir my sal aanpos. Byvoorbaat dankie, Groete
Dirna. Ek was so gelukkig om Onwaarskynlike Minnaar in ons Bib raak te loop en die fout gemaak om dit dadelik te begin lees. Die uiteinde van die storie was dat ek my twee dogtertjies by 'n kinder partytjie afgelaai het en vir die gasvrou vertel het ek is vreeslik naar. Toe is ek reguit huis toe om dit klaar te gaan lees. Ek het dit baie geniet. Het ook een van jou voriges gelees: Branders in 'n visdam. Net so oulik.